Flughaveno Maya-Maya

La internacia flughaveno Maya-Maya - france Aéroport international Maya-Maya - estas la flughaveno de Brazavilo, ĉefurbo de la Respubliko Kongo. Ĝi havas la (IATA-kodon BZV kaj la ICAO-kodon FCBB. En 2010, malfermiĝis nova kurejo 3300 metrojn longa (05L/23R) kaj nova terminalo kun 3 aerpontoj. La malnova kurejo (05R/23L) estis riparita kaj nun estas uzata kiel taksiovojo. Dua modulo por la nova terminalo estis finita en 2013. Ĉina konstrua firmao plenumis la trakonstruon, kiu laŭ flughavenaj informoj kostis 160 milionojn da usonaj dolaroj.